**รายงานการประชุมสภาองค์การบริหารส่วนตำบลแหลมรัง**

**สมัยสามัญ สมัยที่ 2 ประจำปี ๒๕60 ครั้งที่ ๒**

**วันที่ ๑5 เดือน สิงหาคม พ.ศ. ๒๕60**

**ณ อาคารเอนกประสงค์องค์การบริหารส่วนตำบลแหลมรัง**

**...............................................**

**ผู้เข้าประชุม**

|  |  |  |  |  |  |
| --- | --- | --- | --- | --- | --- |
| **ที่** | **ชื่อ - นามสกุล** | | **ตำแหน่ง** | **ลายมือชื่อ** | **หมายเหตุ** |
| ๑ | นายเสวก | ขันทอง | ประธานสภา อบต. | เสวก ขันทอง |  |
| ๒ | นายสุชาติ | แก้วบังเกิด | รองประธานสภา อบต. | สุชาติ แก้วบังเกิด |  |
| ๓ | นายลำพอง | สุขแสวง | สมาชิกสภา อบต. หมู่ที่ 1 | ลำพอง สุขแสวง |  |
| ๔ | นายจันทร์เพ็ญ | ประสารสืบ | สมาชิกสภา อบต. หมู่ที่ ๒ | จันทร์เพ็ญ ประสารสืบ |  |
| ๕ | นายเป๊ก | แพรผึ่ง | สมาชิกสภา อบต. หมู่ที่ ๓ | เป็ก แพรผึ่ง |  |
| ๖ | นายวิเชียร | เงินยิ่ง | สมาชิกสภา อบต. หมู่ที่ ๓ | วิเชียร เงินยิ่ง |  |
| ๗ | นายณรงค์ | ศรีทองอินทร์ | สมาชิกสภา อบต.หมู่ที่ ๔ | ณรงค์ ศรีทองอินทร์ |  |
| ๘ | นายสมนึก | จำปารัตน์ | สมาชิกสภา อบต. หมู่ที่ ๕ | สมนึก จำปารัตน์ |  |
| ๙ | นางจินดารัตน์ | กองใหญ่กลาง | สมาชิกสภา อบต. หมู่ที่ ๕ | จินดารัตน์ กองใหญ่กลาง |  |
| ๑๐ | นายทองใบ | ราชสมบัติ | สมาชิกสภา อบต. หมู่ที่ ๖ | ทองใบ ราชสมบัติ |  |
| ๑๑ | นายสมบูรณ์ | นพวัตร | สมาชิกสภา อบต. หมู่ที่ ๖ | สมบูรณ์ นพวัตร |  |
| ๑๒ | นายวิทยา | ยิ่งกำแหง | สมาชิกสภา อบต. หมู่ที่ ๗ | วิทยา ยิ่งกำแหง |  |
| ๑๓ | นายอำนาจ | วรบัณฑิต | สมาชิกสภา อบต. หมู่ที่ ๗ | อำนาจ วรบัณฑิต |  |
| ๑๔ | นายวันชัย | แย้มคำ | สมาชิกสภา อบต. หมู่ที่ ๘ | วันชัย แย้มคำ |  |
| ๑๕ | นายอัมพร | แก้วมาตย์ | สมาชิกสภา อบต. หมู่ที่ ๘ | อัมพร แก้วมาตย์ |  |
| ๑๖ | นายณรงค์ | เอี้ยงเถื่อน | สมาชิกสภา อบต. หมู่ที่ ๙ |  | -ลาประชุม |
| ๑๗ | นายประเสริฐ | รักงาม | สมาชิกสภา อบต. หมู่ที่ ๙ | ประเสริฐ รักงาม |  |
| ๑๘ | นายสมควร | เขียนรุ่งโรจน์ | สมาชิกสภา อบต. หมู่ที่ ๑๐ | สมควร เขียนรุ่งโรจน์ |  |
| ๑๙ | นายพยอม | จันทิมา | สมาชิกสภา อบต. หมู่ที่ ๑๐ |  | -ลาประชุม |
| ๒๐ | นายสมพิษ | พันคง | สมาชิกสภา อบต. หมู่ที่ ๑๑ | สมพิษ พันคง |  |
| ๒๑ | นางนกยูง | ประภัยภักดิ์ | สมาชิกสภา อบต. หมู่ที่ ๑๑ | นกยูง ประภัยภักดิ์ |  |
| ๒๒ | นายสุทิน | มโหฬาร | สมาชิกสภา อบต. หมู่ที่ ๑๒ | สุทิน มโหฬาร |  |
| ๒๓ | นายสุพิน | กัญญาโพธิ์ | สมาชิกสภา อบต. หมู่ที่ ๑๒ | สุพิน กัญญาโพธิ์ |  |
| ๒๔ | นายสมคิด | นพวัตร | สมาชิกสภา อบต. หมู่ที่ ๑๓ | สมคิด นพวัตร |  |
| ๒๕ | นายสุริยา | อยู่ยิ่ง | สมาชิกสภา อบต. หมู่ที่ ๑๔ | สุริยา อยู่ยิ่ง |  |
| ๒๖ | นายประสิทธิ์ | กาศเกษม | สมาชิกสภา อบต. หมู่ที่ ๑๔ | ประสิทธิ์ กาศเกษม |  |
|  |  |  | เลขานุการสภา อบต. |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

/ ผู้เข้าร่วมประชุม

-๒-

**ผู้เข้าร่วมประชุม**

|  |  |  |  |  |  |
| --- | --- | --- | --- | --- | --- |
| **ที่** | **ชื่อ – สกุล** |  | **ตำแหน่ง** | **ลายมือชื่อ** | **หมายเหตุ** |
| ๑ | นายพงศกร | คงเจริญ | นายก อบต.แหลมรัง | พงศกร คงเจริญ |  |
| ๒ | นายกาเรียน | สิงห์เขียว | รองนายก อบต.แหลมรัง | กาเรียน สิงห์เขียว |  |
| ๓ | นางสุมาลี | บรรเทาทุกข์ | รองนายก อบต. | สุมาลี บรรเทาทุกข์ |  |
| ๔ | นายดำรงค์ | ศรีนาราง | เลขานุการนายก อบต. | ดำรงค์ ศรีนาราง |  |
| ๕ | นายมี | พรมอยู่ | รองประธานชมรมผู้สูงอายุ | มี พรมอยู่ |  |
| ๖ | นางสาวขวัญตา | เหลืองเรือง | นักพัฒนาชุมชน ชำนาญการ รก.ราชการแทน หน.สป. | ขวัญตา เหลืองเรือง |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

**ผู้ขาดประชุม** - ไม่มี

**ผู้ลาประชุม**  1. นายณรงค์ เอี้ยงเถื่อน สมาชิก อบต. ม.9

2. นายพยอม จันทิมา สมาชิก อบต. ม.11

/ เริ่มประชุมเวลา ……

-3-

**เริ่มประชุมเวลา ๐๙.30 นาฬิกา**

เมื่อที่ประชุมพร้อมแล้ว เลขานุการสภาองค์การบริหารส่วนตำบลแหลมรัง ตรวจสอบนับจำนวนองค์ประชุม ปรากฏว่าครบองค์ประชุมที่จะดำเนินการประชุมสภาฯได้ จากนั้นกล่าวเชิญ ประธานสภาองค์การบริหารส่วนตำบลแหลมรัง จุดธูปเทียนบูชาพระรัตนตรัย และกล่าวนำสวดมนต์ไหว้พระพร้อมกัน จากนั้นเปิดเพลงสรรเสริญพระบารมี และยืนสงบนิ่ง เป็นเวลา 89 วินาที เพื่อถวายความอาลัยแด่พระบาทสมเด็จพระปรมินทรมหาภูมิพลอดุลยเดช

เมื่อประธานสภาฯ นั่งประจำที่เรียบร้อยแล้ว เลขานุการสภาฯ กล่าวเรียนเชิญประธานสภาฯ กล่าวเปิดการประชุม และดำเนินการประชุมตามระเบียบวาระการประชุมต่อไป

ประธานสภาฯ -กล่าวเปิดการประชุมสภาองค์การบริหารส่วนตำบลแหลมรัง สมัยสามัญ สมัยที่ 2/2560 ครั้งที่ 2 ประจำวันที่ ๑๕ สิงหาคม ๒๕๖๐ พร้อมทั้งเริ่มการประชุม ตามระเบียบวาระการประชุม ดังนี้

**ระเบียบวาระที่ ๑ เรื่องที่ประธานจะแจ้งให้ที่ประชุมทราบ**

ประธานสภาฯ -มีเรื่องแจ้งให้ที่ประชุมรับทราบ โอกาสนี้ขอมอบหมายให้เลขานุการสภาฯ ได้ชี้แจงรายละเอียดเรื่องให้ที่ประชุมทราบต่อไป

เลขานุการสภาฯ กล่าวชี้แจงเรื่องแจ้งให้ที่ประชุมทราบ ดังนี้

1. ผลการพิจารณาร่างข้อบัญญัติงบประมาณรายจ่าย ปีงบประมาณ 2561 จากคณะกรรมการแปรญัตติ ซึ่งก่อนหน้านี้ ทางสภาฯ ได้มีหนังสือแจ้งไปยังผู้บริหาร และสมาชิกทุกท่านรับทราบไปแล้ว ว่าผลการพิจารณาร่างข้อบัญญัติงบประมาณรายจ่าย ปีงบประมาณ พ.ศ. 2561 ของคณะกรรมการแปรญัตติที่ผ่านมานั้น ปรากฏว่าทางคณะกรรมการแปรญัตติได้มีความเห็นชอบให้คงร่างเดิมไว้ โดยไม่สงวนคำแปรญัตติ ทั้งนี้ระยะเวลาการเสนอแปรญัตติ ช่วงวันที่ 7-9 สิงหาคม 2560 ที่ผ่านมา ก็ไม่มีผู้ใดยื่นคำร้องเสนอแปรญัตติ เช่นกัน

2. เรื่องประชาสัมพันธ์ เชิญร่วมส่งโครงการ “สุขาน่าใช้ ใส่ใจคนพิการและผู้สูงอายุ” โดยการเสนอให้เปลี่ยนโถส้วมจากนั่งยอง เป็นนั่งราบแบบราดน้ำ พร้อมราวจับ เพื่อให้คนพิการ และผู้สูงอายุมีคุณภาพชีวิตที่ดีขึ้น และการสนองนโยบายรัฐบาล โดยทางองค์การบริหารส่วนจังหวัดพิจิตร ได้มีหนังสือแจ้งประชาสัมพันธ์เข้ามาเพื่อให้มีการคัดเลือกผู้สูงอายุ ผู้พิการ ตามหลักเกณฑ์ที่กำหนด เพื่อขอรับการสนับสนุนงบประมาณ เพื่อเป็นการปรับปรุงห้องสุขา ทั้งนี้ภายในวันที่ 1 กันยายน 2560 รายละเอียดตามเอกสารที่บอร์ดประชาสัมพันธ์

3. เรื่องประกาศ สำนักงานขนส่งจังหวัดพิจิตร เรื่อง การขอรับจัดสรรเงินกองทุนเพื่อความปลอดภัยในการใช้รถใช้ถนน เป็นค่าอุปกรณ์ช่วยเหลือผู้พิการ อันเนื่องมาจากการประสบภัยที่เกิดจากการใช้รถใช้ถนน ปีงบประมาณ พ.ศ. 2560 ทั้งนี้ต้องเป็นไปตามหลักเกณฑ์ที่ทางกรมการขนส่งได้กำหนดไว้ รายละเอียดตามเอกสารบอร์ดประชาสัมพันธ์

ที่ประชุม - รับทราบ

-4-

ประธานสภาฯ เรื่องอื่นๆ ถ้ามีจากส่วนราชการ อบต. / ส่วนราชการจากอำเภอ , หน่วยงานราชการในพื้นที่ , เจ้าหน้าที่ตำรวจ , กำนันผู้ใหญ่บ้าน ขอเชิญ

ที่ประชุม - ไม่มี

**ระเบียบวาระที่ ๒ เรื่องรับรองรายงานการประชุม**

ประธานสภาฯ - ในรายงานการประชุมครั้งที่แล้ว สมัยสามัญ สมัยที่ 2/๒๕60 เมื่อวันที่ 4 สิงหาคม ๒๕60 ขอเชิญทางเลขานุการสภาฯ ได้ชี้แจงกฎหมาย ระเบียบต่างๆ ที่เกี่ยวข้อง

เลขานุการสภาฯ ชี้แจงว่า ตามระเบียบกระทรวงมหาดไทย ว่าด้วย ข้อบังคับการประชุมสภาท้องถิ่น พ.ศ. ๒๕๔๗ แก้ไขเพิ่มเติมถึง (ฉบับที่ ๒) พ.ศ. ๒๕๕๔ **ข้อ ๓๓** รายงานการประชุมสภาท้องถิ่นทุกคราว ต้องให้คณะกรรมการตรวจรายงานการประชุม ได้ตรวจสอบ แล้วให้ทำสำเนารายงานการประชุมซึ่งคณะกรรมการตรวจรายงานการประชุมได้ตรวจสอบแล้วขึ้นอย่างน้อยสองฉบับ เพื่อให้สมาชิกสภาท้องถิ่นได้มีโอกาสตรวจดูได้ก่อนเวลาประชุมไม่น้อยกว่าหนึ่งวัน เพื่อให้สภาท้องถิ่นรับรองรายงานการประชุมนั้น และการแก้ไขถ้อยคำในรายงานการประชุมให้กระทำโดยมติของที่ประชุมสภาท้องถิ่น )

ประธานสภาฯ -กล่าวขอเชิญประธานคณะกรรมการตรวจรายงานการประชุม ชี้แจงต่อที่ประชุม

***นายอัมพร แก้วมาตย์*** -กล่าวชี้แจงว่า ในฐานะประธานคณะกรรมการตรวจรายงานการประชุม ได้ตรวจสอบรายละเอียดเนื้อหารายงานการประชุมแล้ว ข้อความ เนื้อหารายละเอียด ต่างๆ คณะกรรมการฯ เห็นว่ามีความถูกต้อง เรียบร้อยดี ส่วนรายละเอียดซึ่งมีผล ผูกพันกับสภาฯที่จะต้องรับผิดชอบ จะได้อ่านให้ที่ประชุมสภาฯ ได้รับฟังเพื่อพิจารณาความถูกต้อง และรับรองต่อไป รายงานประชุม มีทั้งหมด 6 วาระ ดังนี้

ระเบียบวาระที่ ๑ เรื่องที่ประธานแจ้งให้ที่ประชุมทราบ

ระเบียบวาระที่ ๒ เรื่องรับรองรายงานการประชุม

ระเบียบวาระที่ ๓ เรื่องกะทู้ถาม

ระเบียบวาระที่ ๔ ญัตติเพื่อพิจารณา

- มีการพิจารณาร่างข้อบัญญัติงบประมาณรายจ่าย ประจำปีงบประมาณ พ.ศ. ๒๕61 ในวาระแรก ( วาระรับหลักการ ) และมีการคัดเลือกกรรมการแปรญัตติ 5 คน ซึ่งประกอบด้วย นายจันทร์เพ็ญ ประสารสืบ ,นายอัมพร แก้วมาตย์ , นายวิทยา ยิ่งกำแหง , นายสมบูรณ์ นพวัตร , และนางจินดารัตน์ กองใหญ่กลาง

- มีการพิจารณาแก้ไขเปลี่ยนแปลงคำชี้แจงงบประมาณรายจ่าย ปีงบประมาณ 2560 คำชี้แจงเดิม ชื่อโครงการคลองดาด คสล. หมู่ที่ ๒ บ้านทุ่งฟัก แก้ไขเปลี่ยนแปลงคำชี้แจงใหม่ เป็นโครงการก่อสร้างถนน คสล. หมู่ที่ ๒ ภายในหมู่บ้าน สายหมู่ ๒ – หมู่ ๗ งบประมาณ 296,000 บาท

-5-

ระเบียบวาระที่ 5 เรื่องชี้แจงผลการบริหารงานของ อบต. ที่ผ่านมา

ระเบียบวาระที่ 6 วาระเรื่องอื่นๆ

ส่วนรายละเอียดอื่นๆ มีความเรียบร้อยดี

ประธานสภาฯ - ตามที่ประธานคณะกรรมการตรวจรายงานการประชุมได้ชี้แจงและอ่านสรุปรายงานประชุมไปแล้วนั้น ท่านสมาชิกฯ เมื่อได้รับฟังแล้ว มีแก้ไขเนื้อหา สาระ ข้อความใดๆ หรือไม่ ถ้าไม่มี ขอมติรับรองรายงานการประชุม

มติที่ประชุม -มีมติยกมือรับรอง ออกเสียงรับรอง ๒๑ คน ( งดออกเสียง ๒ คน )

**ระเบียบวาระที่ ๓ เรื่องกะทู้ถาม**

ประธานสภาฯ - ขอเชิญท่านสมาชิกเสนอกะทู้ถามสดต่อที่ประชุมเพื่อจะสอบถามประเด็นปัญหาต่างๆ ผ่านไปยังผู้บริหารฯ

ที่ประชุม - ไม่มีกะทู้ถาม

**ระเบียบวาระที่ ๔ ญัตติพิจารณา**

ประธานสภาฯ ๔.๑ การพิจารณาร่างข้อบัญญัติงบประมาณรายจ่าย ประจำปี ๒๕61 ในวาระที่สอง คือวาระแปรญัตติ และวาระสาม เห็นชอบให้ตราเป็นข้อบัญญัติงบประมาณรายจ่าย ปี ๒๕๖๑

- ขอเชิญเลขานุการสภาฯ ชี้แจงระเบียบ กฎหมาย ที่เกี่ยวข้อง

เลขานุการสภาฯ -กล่าวชี้แจงว่าข้อกฎหมาย ระเบียบที่เกี่ยวข้อง คือตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ. ๒๕๔๗ แก้ไขเพิ่มเติมถึง (ฉบับที่ ๒) พ.ศ. ๒๕๕๔ ดังนี้

ข้อ ๔๙ ญัตติร่างข้อบัญญัติที่สภาท้องถิ่นลงมติรับหลักการแล้วถ้าจะต้องส่งให้คณะกรรมการแปรญัตติพิจารณาให้ประธานสภาท้องถิ่นส่งร่างข้อบัญญัตินั้นไปให้คณะกรรมการแปรญัตติพิจารณาโดยละเอียดและที่ประชุมสภาท้องถิ่นจะต้องกำหนดระยะเวลาเสนอคำแปรญัตติต่อคณะกรรมการแปรญัตติด้วย

ภายในระยะเวลาเสนอคำแปรญัตติที่สภาท้องถิ่นกำหนดตามวรรคหนึ่งผู้บริหารท้องถิ่นหรือสมาชิกสภาท้องถิ่นผู้ใดเห็นควรจะแก้ไขเพิ่มเติมร่างข้อบัญญัติก็ให้เสนอคำแปรญัตติล่วงหน้าเป็นหนังสือโดยให้แปรญัตติเป็นรายข้อและเสนอต่อประธานคณะกรรมการแปรญัตติในกรณีที่สมาชิกสภาท้องถิ่นเป็นผู้แปรญัตติจะต้องมีสมาชิกสภาท้องถิ่นรับรองเช่นเดียวกับการเสนอญัตติ

ข้อ ๕๐ เมื่อคณะกรรมการแปรญัตติได้พิจารณาแล้วจะต้องเสนอร่างข้อบัญญัตินั้นตามร่างเดิมและตามที่มีการแก้ไขเพิ่มเติมพร้อมทั้งรายงานและบันทึกความเห็นยื่นต่อประธานสภาท้องถิ่นรายงานนั้นอย่างน้อยจะต้องระบุว่าได้มีหรือไม่มีการแก้ไขเพิ่มเติมในตอนหรือข้อใดบ้างการแปรญัตติและมติของคณะกรรมการแปรญัตติเกี่ยวด้วยการแปรญัตตินั้นเป็นประการใดการสงวนความเห็นของกรรมการแปรญัตติตลอดจนการสงวนคำแปรญัตติด้วยและให้ประธานสภาท้องถิ่นส่งรายงานนั้น

-6-

แก่สมาชิกสภาท้องถิ่นไม่น้อยกว่ายี่สิบสี่ชั่วโมงก่อนวันประชุมพิจารณาเว้นแต่กรณีต้องพิจารณาเป็นการด่วน

ให้คณะกรรมการแปรญัตติไปร่วมประชุมสภาท้องถิ่นด้วยเพื่อแถลงประกอบรายงานหรือชี้แจงข้อสงสัยต่างๆเกี่ยวกับรายงานนั้น

ข้อ ๕๒ การพิจารณาร่างข้อบัญญัติในวาระที่สามไม่มีการอภิปรายเว้นแต่ที่ประชุมสภาท้องถิ่นจะได้ลงมติให้มีการอภิปรายถ้ามีเหตุอันสมควร

ในการพิจารณาวาระนี้ให้ที่ประชุมสภาท้องถิ่นลงมติว่าจะให้ตราเป็นข้อบัญญัติหรือไม่

ประธานสภาฯ - กล่าวเชิญประธานฯคณะกรรมการแปรญัตติได้ชี้แจงผลการพิจารณาร่างข้อบัญญัติงบประมาณรายจ่าย ปี ๒๕61 และผลการเสนอแปรญัตติ

*นายอัมพร แก้วมาตย์* -กล่าวชี้แจงว่า ที่ผ่านมาช่วงวันที่ 7– 9 สิงหาคม 2560 ไม่มีผู้ใดยื่นคำร้องเสนอแปรญัตติแต่อย่างใด ประกอบกับ เมื่อวันที่ 10 สิงหาคม 2560 ทางคณะกรรมการฯ ได้มีการประชุม และทำการตรวจสอบร่างข้อบัญญัติงบประมาณรายจ่าย ปี ๒๕61 อย่างละเอียดถี่ถ้วน ปรากฏว่ามีความเหมาะสม ถูกต้องเรียบร้อย ทุกประการ คณะกรรมการฯ จึงเห็นควรให้คงร่างเดิมไว้ และได้รายงานผลการพิจารณาต่อประธานสภาฯ เรียบร้อยแล้ว

ประธานสภาฯ -กล่าวว่าเนื่องจากระเบียบได้กำหนดไว้ว่าในวาระที่สาม ไม่มีการอภิปราย แต่ถ้าหากที่ประชุมลงมติให้มีการอภิปรายถ้ามีเหตุอันสมควร ขอปรึกษาที่ประชุม

ที่ประชุม - ไม่มีการอภิปราย

ประธานสภาฯ -กล่าวว่าเมื่อไม่มีการอภิปราย ขอมติที่ประชุมว่าจะเห็นชอบให้ตราเป็นข้อบัญญัติงบประมาณรายจ่าย ปี ๒๕61 หรือไม่ กรุณายกมือ

มติที่ประชุม -ยกมือมีมติเห็นชอบ 21 เสียง (งดออกเสียง 2 คน)

ประธานสภาฯ ๔.๒. การพิจารณาแก้ไขเปลี่ยนแปลงคำชี้แจงงบประมาณรายจ่าย ปีงบประมาณ ๒๕60 รายละเอียดข้อกฎหมาย ระเบียบที่เกี่ยวข้อง ขอเชิญทางเลขานุการสภาฯ ชี้แจง

เลขานุการสภาฯ - กล่าวชี้แจงข้อกฎหมายที่เกี่ยวข้อง คือ ระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ. 2541 แก้ไขเพิ่มเติม ถึง (ฉบับที่ 3) พ.ศ. 2543 ข้อ 29 การแก้ไขเปลี่ยนแปลงคำชี้แจงงบประมาณรายจ่าย ในหมวดค่าครุภัณฑ์ ที่ดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือเปลี่ยนแปลงสถานที่ก่อสร้าง ให้เป็นอำนาจอนุมัติของสภาท้องถิ่น

-7-

ประธานสภาฯ -ขอเชิญทางผู้บริหารฯ ชี้แจงรายละเอียดการแก้ไขเปลี่ยนแปลงคำชี้แจงงบประมาณรายจ่าย หมวดค่าครุภัณฑ์

นายกองค์การบริหาร- -กล่าวชี้แจงว่า เนื่องจากคุณลักษณะของครุภัณฑ์คอมพิวเตอร์ที่ตั้งจ่ายตามส่วนตำบล ส่วนราชการต่างๆ ได้มีการเปลี่ยนแปลงไปตามเกณฑ์ราคากลาง และคุณลักษณะ

พื้นฐานครุภัณฑ์คอมพิวเตอร์ ประจำปี พ.ศ. ๒๕๖๐ ณ วันที่ ๒๑ เมษายน ๒๕๖๐ จึงต้องมีการแก้ไขเปลี่ยนแปลงคำชี้แจงให้สอดคล้องกับเกณฑ์ดังกล่าว ดังนี้

**๑. สำนักปลัดฯ แก้ไขเปลี่ยนแปลงคำชี้แจงงบประมาณรายจ่ายฯ ดังนี้**

**คำชี้แจงเดิม**

แผนงานบริหารทั่วไป งานบริหารทั่วไป งบลงทุน หมวดค่าครุภัณฑ์ ประเภท ครุภัณฑ์คอมพิวเตอร์

- ค่าจัดซื้อเครื่องคอมพิวเตอร์โน๊ตบุ๊ก ตั้งไว้ ๒๑,๐๐๐ บาท เพื่อจ่ายเป็น ค่าเครื่องคอมพิวเตอร์โน๊ตบุ๊ก สำหรับงานประมวลผลคุณลักษณะพื้นฐาน มีหน่วยประมวลผลกลาง (CPU) ไม่น้อยกว่า 2 แกนหลัก (2 core) จำนวน 1 หน่วย โดยมีคุณลักษณะอย่างใดอย่างหนึ่ง หรือดีกว่า ดังนี้ 1) ในกรณีที่มีหน่วยความจำ แบบ Cache Memory ขนาดไม่น้อยกว่า 2 MB ต้องมีความเร็วสัญญาณนาฬิกาพื้นฐานไม่น้อยกว่า 2.1 GHz และมีหน่วยประมวลผลด้านกราฟิก (Graphics Processing Unit) ไม่น้อยกว่า 8 แกน หรือ 2) ในกรณีที่มีหน่วยความจำแบบ Cache Memory ขนาดไม่น้อยกว่า 4 MB ต้องมีความเร็วสัญญาณนาฬิกาพื้นฐานไม่น้อยกว่า 2.4 GHz มีหน่วยความจำหลัก (RAM) ชนิด DDR3 ขนาดไม่น้อยกว่า 8 GB มีหน่วยจัดเก็บข้อมูล (Hard Drive) ขนาดความจุ ไม่น้อยกว่า 1 TB จำนวน 1 หน่วย มีจอภาพที่รองรับความละเอียดไม่น้อยกว่า 1,366 x 768 Pixel และมีขนาดไม่น้อยกว่า 12 นิ้ว มี DVD-RW หรือดีกว่า จำนวน 1 หน่วย มีช่องเชื่อมต่อระบบเครือข่าย (Network Interface) แบบ 10/100/1000 Base-T หรือดีกว่า จำนวนไม่น้อยกว่า 1 ช่อง สามารถใช้งานได้ไม่น้อยกว่า Wi-Fi (802.11b, g, n) และ Bluetooth (ตั้งจ่ายจากเงินอุดหนุนทั่วไป) (เกณฑ์ราคากลางและคุณลักษณะพื้นฐานครุภัณฑ์คอมพิวเตอร์ ณ วันที่ ๑๑ มีนาคม ๒๕๕๙ กระทรวงเทคโนโลยีสารสนเทศและการสื่อสาร) (สำนักงานปลัดฯ)

**คำชี้แจงใหม่**

แผนงานบริหารทั่วไป งานบริหารทั่วไป งบลงทุน หมวดค่าครุภัณฑ์ ประเภท ครุภัณฑ์คอมพิวเตอร์

- ค่าจัดซื้อเครื่องคอมพิวเตอร์โน้ตบุ๊ก 21,000 บาท เพื่อจ่ายเป็นค่า จัดซื้อเครื่องคอมพิวเตอร์โน้ตบุ๊ก สำหรับประมวลผล คุณลักษณะพื้นฐานมีหน่วยประมวลผลกลาง (CPU) ไม่น้อยกว่า 2 แกนหลัก (2 core) จำนวน 1 หน่วย โดยมีคุณลักษณะอย่างใดอย่างหนึ่ง หรือดีกว่า ดังนี้ 1) ในกรณีที่มีหน่วยความจำ แบบ Cache Memory ขนาดไม่น้อยกว่า 2 MB ต้องมีความเร็วสัญญาณนาฬิกาพื้นฐาน

-8-

ไม่น้อยกว่า 2.1 GHz และมีหน่วยประมวลผลด้านกราฟิก (Graphics Processing Unit) ไม่น้อยกว่า 8 แกน หรือ 2) ในกรณีที่มีหน่วยความจำ แบบ Cache Memory ขนาดไม่น้อยกว่า 3 MB ต้องมีความเร็วสัญญาณนาฬิกาพื้นฐานไม่น้อยกว่า 2.5 GHz และมีเทคโนโลยีเพิ่มสัญญาณนาฬิกาได้ในกรณีที่ต้องใช้ความสามารถในการประมวลผลสูง มีหน่วยความจำหลัก (RAM) ชนิด DDR3 หรือดีกว่า ขนาดไม่น้อยกว่า 8 GB มีหน่วยจัดเก็บข้อมูล (Hard Drive) ขนาดความจุ ไม่น้อยกว่า 1 TB จำนวน 1 หน่วยหรือ ชนิด Solid State Disk ขนาดความจุไม่น้อยกว่า 120 GB จานวน 1 หน่วย มีจอภาพที่รองรับความละเอียดไม่น้อยกว่า 1,366 x 768 Pixel และมีขนาดไม่น้อยกว่า 12 นิ้ว มี DVD-RW หรือดีกว่า จำนวน 1 หน่วย มีช่องเชื่อมต่อระบบเครือข่าย (Network Interface) แบบ 10/100/1000 Base-T หรือดีกว่า จำนวนไม่น้อยกว่า 1 ช่อง สามารถใช้งาน Wi-Fi (802.11b, g, n) และ Bluetooth ได้เป็นอย่างน้อย (เกณฑ์ราคากลางและคุณลักษณะพื้นฐานครุภัณฑ์คอมพิวเตอร์ ณ วันที่ 2๑ เมษายน ๒๕60 กระทรวงดิจิทัล เพื่อเศรษฐกิจและสังคม (สำนักงานปลัดฯ)

**2. กองช่าง แก้ไขเปลี่ยนแปลงคำชี้แจงงบประมาณรายจ่ายฯ ดังนี้**

**คำชี้แจงเดิม**

แผนงานเคหะและชุมชน งานบริหารทั่วไปเกี่ยวกับเคหะและชุมชน งบลงทุน หมวดค่าครุภัณฑ์ ประเภทครุภัณฑ์คอมพิวเตอร์

เครื่องคอมพิวเตอร์ สำหรับงานสำนักงาน

- ค่าจัดซื้อเครื่องคอมพิวเตอร์ สำหรับสำนักงาน ตั้งไว้ 16,000 บาท (จอขนาดไม่น้อยกว่า ๑๘.๕ นิ้ว) จำนวน ๑ เครื่อง โดยมีคุณลักษณะพื้นฐานดังนี้มีหน่วยประมวลผลกลาง (CPU) ไม่น้อยกว่า 2 แกนหลัก (2 core) มีความเร็วสัญญาณนาฬิกาพื้นฐานไม่น้อยกว่า 3.3 GHz หรือดีกว่า จำนวน 1 หน่วย มีหน่วยความจำหลัก (RAM) ชนิด DDR3 หรือดีกว่า มีขนาดไม่น้อยกว่า 4 GB มีหน่วยจัดเก็บข้อมูล (Hard Drive) ชนิด SATA หรือ ดีกว่า ขนาดความจุไม่น้อยกว่า 1 TB หรือ ชนิด Solid State Disk ขนาดความจุไม่น้อยกว่า 100 GB จำนวน 1 หน่วย มี DVD-RW หรือดีกว่า จำนวน 1 หน่วย มีช่องเชื่อมต่อระบบเครือข่าย (Network Interface) แบบ 10/100/1000 Base-T หรือดีกว่า จำนวนไม่น้อยกว่า 1 ช่อง มีแป้นพิมพ์และเมาส์ มีจอภาพแบบ LCD หรือดีกว่า มี Contrast Ratio ไม่น้อยกว่า 600 : 1 และมีขนาดไม่น้อยกว่า 18.5 นิ้ว จำนวน 1 หน่วย (ตั้งจ่ายจากเงินอุดหนุนทั่วไป) (เกณฑ์ราคากลางและคุณลักษณะพื้นฐานครุภัณฑ์คอมพิวเตอร์ ณ วันที่ ๑๑ มีนาคม ๒๕๕๙ กระทรวงเทคโนโลยีสารสนเทศและการสื่อสาร (กองช่าง)

**คำชี้แจงเดิม**

เครื่องคอมพิวเตอร์ สำหรับงานสำนักงาน

-ค่าจัดซื้อเครื่องคอมพิวเตอร์ สำหรับสำนักงาน ตั้งไว้ ราคา 16,000 บาทมีหน่วยประมวลผลกลาง (CPU) ไม่น้อยกว่า 2 แกนหลัก (2 core) มีความเร็วสัญญาณนาฬิกาพื้นฐานไม่น้อยกว่า 3.3 GHz หรือดีกว่า จำนวน 1 หน่วย

-9-

มีหน่วยความจำหลัก (RAM) ชนิด DDR3 หรือดีกว่า มีขนาดไม่น้อยกว่า 4 GB มีหน่วยจัดเก็บข้อมูล (Hard Drive) ชนิด SATA หรือ ดีกว่า ขนาดความจุไม่น้อยกว่า 1 TB หรือ ชนิด Solid State Drive ขนาดความจุไม่น้อยกว่า 120 GB จำนวน 1 หน่วย มี DVD-RW หรือดีกว่า จำนวน 1 หน่วย มีช่องเชื่อมต่อระบบเครือข่าย (Network Interface) แบบ 10/100/1000 Base-T หรือดีกว่า จำนวนไม่น้อยกว่า 1 ช่อง มีแป้นพิมพ์และเมาส์ มีจอภาพแบบ LCD หรือดีกว่า มี Contrast Ratio ไม่น้อยกว่า 600 : 1 และมีขนาดไม่น้อยกว่า 19 นิ้ว จำนวน 1 หน่วย จำนวน ๑ เครื่อง (เกณฑ์ราคากลางและคุณลักษณะพื้นฐานครุภัณฑ์คอมพิวเตอร์ ณ วันที่ 2๑ เมษายน ๒๕60 กระทรวงดิจิทัลเพื่อเศรษฐกิจและสังคม (กองช่าง)

ทั้งนี้ เพื่อให้เป็นไปตามเกณฑ์ราคากลางและคุณลักษณะพื้นฐานครุภัณฑ์คอมพิวเตอร์ ณ วันที่ 2๑ เมษายน ๒๕60 กระทรวงดิจิทัลเพื่อเศรษฐกิจและสังคม จึงเสนอขออนุมัติต่อสภาฯ ในการอนุมัติให้แก้ไขเปลี่ยนแปลงคำชี้แจงงบประมาณรายจ่าย ปี ๒๕๖๐ ดังกล่าว

มติที่ประชุม - ยกมือ มีมติอนุมัติให้แก้ไขเปลี่ยนแปลง 21 เสียง (งดออกเสียง ๒ คน)

**ระเบียบวาระที่ ๕ เรื่องอื่นๆ**

ประธานสภาฯ - กล่าวขอเชิญ ชี้แจงเรื่องอื่นๆ

*เลขานุการสภาฯ* - กล่าวชี้แจงว่า เรื่องการพิจารณาออกร่างข้อบัญญัติ อบต.แหลมรัง ว่าด้วยเรื่องตลาด พ.ศ. ......... ซึ่งจะมีการพิจารณา และเสนอที่ประชุมสภาฯ พิจารณาร่างข้อบัญญัติดังกล่าว ในช่วงเดือนธันวาคมนี้ ก่อนที่จะถึงเวลานั้นก็จะต้องมีการประชาคมรับฟังความคิดเห็นจากทุกฝ่าย ทุกภาคส่วน และผู้ประกอบการร้านค้า พ่อค้า แม่ค้า ที่มีส่วนได้ส่วนเสียอย่างทั่วถึงก่อน

นายมี พรหมอยู่ - กล่าวชี้แจงว่าตอนนี้มีกองทุนดูแลผู้สูงอายุ และพิการอยู่ ถ้าหากมีข้อมูล (เลขานุการชมรมผู้สูงอายุ) รายละเอียดเกี่ยวกับผู้สูงอายุ และผู้พิการ ก็จะได้มีการประสานขอความช่วยเหลือ

จากทางหน่วยงานราชการ หรือที่เกี่ยวข้อง

*นายกองค์การบริหาร*- -กล่าวขอบคุณสมาชิกสภาองค์การบริหารส่วนตำบลทุกคน ที่ร่วมทำงาน *ส่วนตำบล* กันมา และให้ความร่วมมือเป็นอย่างดี อาจมีการพูดจาไม่ดีบ้าง พูดแรงไปบ้างก็ต้อง ขออภัยมา ณ โอกาสนี้

*นายวิทยา ยิ่งกำแหง* -กล่าวสอบถามผ่านมายังผู้บริหารฯ กรณีวัสดุ อุปกรณ์ในการจัดทำ *(ส.อบต. หมู่ที่ ๗ )* ดอกไม้จันทน์ ยังมีเหลืออยู่หรือไม่ เนื่องจากทางประชาชนหมู่ที่ ๗ มีความประสงค์ที่

จะร่วมกันทำดอกไม้จันทน์อย่างต่อเนื่อง ฝากให้ช่วยดูและจัดการด้วย

-ต้นดอกดาวเรือง ทางองค์การบริหารส่วนตำบลแหลมรัง จะมีแจกให้สำหรับทางประชาชนตามหมู่บ้านต่างๆหรือไม่ เพื่อใช้ในการปลูกตามบริเวณหน้าบ้านหรือสถานที่ต่างๆ เพื่อเป็นการถวายความอาลัยพระบาทสมเด็จพระเจ้าอยู่หัว รัชการที่ ๙

-10-

ปลัดองค์การบริหารส่วน- -กล่าวชี้แจงว่าวัสดุ อุปกรณ์ในการทำดอกไม้จันทน์ หรือดอกดารารัตน์นั้นทางองค์การบริหารส่วนตำบลแหลมรัง จะพยายามหามาให้เพื่อบริการประชาชนที่ร่วมกันทำ เพื่อให้เป็นไปตามเป้าหมาย ๕,๐๐๐ กว่าดอก ส่วนต้นดอกดาวเรืองก่อนหน้านี้ทาง อบต. มีจัดโครงการปลูกต้นดอกดาวเรือง ไม่แน่ใจว่าจะมีเหลือหรือไม่ เนื่องจากได้มีการมอบให้กับทางโรงเรียนต่างๆ ที่มาร่วมงานปลูกต้นดาวเรืองที่ผ่านมา ต่อไปจะได้สอบถามทางเจ้าหน้าที่ที่รับผิดชอบดู ถ้าหากพอมีเหลือจะแจ้งให้ทราบ

ประธานสภาฯ -กล่าวว่า จะมีใครเสนอเรื่องอื่นๆ อีกหรือไม่

ที่ประชุม - ไม่มีเรื่องอื่นๆ

ประธานสภาฯ -การประชุมวันนี้ ได้ดำเนินมา และเสร็จสิ้นลุล่วงไปด้วยดี ถ้าไม่มีเรื่องใดๆ ขอขอบคุณทุกท่านที่มาประชุม และขอเชิญทุกท่าน ร่วมรับประทานอาหารกลางวันด้วยกัน และขอปิดการประชุม

**ปิดประชุมเวลา ๑1.45 น.**

(ลงชื่อ) ผู้จดบันทึกรายงานการประชุม

( นายประสิทธิ์ กาศเกษม )

เลขานุการสภาองค์การบริหารส่วนตำบลแหลมรัง

(ลงชื่อ) ผู้รับรองรายงานการประชุม

( นายเสวก ขันทอง)

ประธานสภาองค์การบริหารส่วนตำบลแหลมรัง

ลงชื่อ ประธานกรรมการตรวจรายงานการประชุม

( นายอัมพร แก้วมาตย์ )

ลงชื่อ กรรมการตรวจรายงานการประชุม

( นายวิทยา ยิ่งกำแหง )

ลงชื่อ กรรมการตรวจรายงานการประชุม

( นายสุริยา อยู่ยิ่ง )

ลงชื่อ กรรมการตรวจรายงานการประชุม

( นายพยอม จันทิมา )